Alegeri anulate, în premieră, într-un oraș din România. Localnicii trebuie să meargă din nou la vot.
Oamenii trebuie să meargă din nou la vot, în 11 octormbrie. BEC a decis anularea alegerilor, la sesizarea PNL. Primarul a cărui vot a fost anulat a fost ales de peste 48 % dintre cei care s-au prezentat la urne.
Alegerile pentru funcţia de primar la Moldova Nouă s-au anulat, un nou scrutin urmând să se desfășoare pe 11 octombrie 2020. Decizia aparține BEC, care a constatat nulitatea candidaturii lui Adrian Torma, din partea alianțe electorale PSD – Pro România.Anularea alegerilor fusese cerută de PNL Caraș Severin și organizația din Moldova Nouă.PNL Caraş-Severin a făcut la Biroul Electoral Central o cerere de anulare a votului din 27 septembrie pe motive de fraudare a votului, dar şi pentru alte nereguli.În cerere, PNL Caraş-Severin cerea BEC să anuleze procesul constatator pentru funcţia de primar al oraşului Moldova Nouă, "deoarece există motive serioase de fraudare a procesului electoral şi efectuarea de cercetări privind fraudarea alegerilor“.De asemenea, PNL a cerut reluarea alegerilor pentru funcția de primar al orașului Moldova Nouă fără candidatura lui Adrian Torma, reclamând "grave erori" de completare a proceselor verbale.În plus, PNL aducea în atenția Biroului Electoral Central o decizie Tribunalului Caraș Severin, în care fusese respinsă candidatura lui Torma pentru funcția de primar.Biroul Electoral Central a admis cererile PNL Caraș Severin și a decis anularea alegerilor pentru funcția de primar."Anulează candidatura la funcția de primar al orașului Moldova noua a domnului Torma Adrian Constantin. Dispune repetarea scrutinului la data de 11 octombrie 2020", se arată în decizia BEC.Adrian Torma a fost votat, duminică, de peste 48 % dintre cei care s-au prezentat la urne.Referitor la acest caz, prim-vicepreședintele PSD Sorin Grindeanu spune că Biroul Electoral Central a judecat cu dublă măsură când a decis anularea alegerilor din Moldova Nouă."Acolo a fost un întreg proces. S-a contestat inițial, s-a ajuns la decizii ale instanțelor care au spus că poate să candideze. S-au făcut contestații în continuare, toate fiind respinse, iar acum a apărut încă o contestație care a fost soluționată în mod pozitiv pentru PNL. O să analizăm acea situație. În mod clar nu vom sta cu mâinele în sân. Este o judecată cu dublă măsură", spune Sorin Grindeanu.